# Referat af møde i Egaa Gymnasiums bestyrelse den 09. december 2020

Tilstede: Niels Petersen, Astrid Moth, Finn Borchsenius, Peter Kroman, Jon Urskov Petersen, Irene Slotved, Nina Bachmann Tosti, Martin Ingemann, Henrik Rasmussen.

Ove Fugl Svendsen deltog under pkt. 3-7

Afbud: Tina Rydal

1. **Godkendelse af dagsorden**

*Dagsorden er godkendt.*

1. **Godkendelse af referat**

*Referat af mødet den 30. september 2020 er godkendt.*

1. **Kort orientering om opstart og covid-19 situationen på Egaa Gymnasium**

*Der har i alt været i omegenen af 15 elever med corona. Der operereres med sikre forholdsregler og et forsigtighedsprincip. En strategi der har båret frugt, idet eleverne ikke er blevet smittet på skolen, men i sociale sammenhænge uden for skolen.*

*Alle elever og medarbejdere er nu hjemsendt med kort varsel, i forbindelse med den generelle nedlukning i samfundet. Der overvejes en forsinket opstart efter juleferien, på baggrund af erfaringerne med stigende smittetryk efter efterårsferien.*

1. **Orientering om kapacitetsfastlæggelse og elevfordeling**

*Forvaltningen har indstillet til udvalget for regional udvikling, at STX på Dollerupvej lukkes, og at denne kapacitet fordeles med en klasse til henholdsvis Århus Katedralskole og Marselisborg Gymnasium, og en til Århus Gymnasium, Tilst.*

*Det betyder, at kapaciteten på Egaa Gymnasium også næste år er ni klasser.*

*Der arbejdes lige nu med at lave en et-årig elevfordelingsmodel, med udgangspunkt i KUO modellen eller kommunens fordelingsmodel. Vi afventer fortsat en endelig fordelingsmodel fra UVM.*

1. **Budget 2021**

*Der har været en lang proces omkring budgetlægningen, da forudsætningerne hele tiden forandres, f.eks. ekstra omkostninger i forbindelse med nedlukningen og covid-19. Vi kender endnu ikke søgetallene, elevfordelingen, og konsekvenserne af en taxameterreform. Skolen har været igennem en række effektiviseringer og er gået en klasse ned, hvilket vi også forventer at gøre i 2021-22. Vi har hidtil undgået afskedigelser pga. naturlig afgang og orlov. Der manglede inden weekemden imidlertid 400.000 kr. før budgettet i 2021 er i balance.*

*Velfærdsaftalen forventes at give Egaa Gymansium ca.1 mio kr, hvilket redder budgettet for 2021, så det er muligt at undgå besparelser i 2021, der ellers naturligt vil komme med en klassenedgang.*

*På lang sigt kan velfærdsaftalen dog ikke kompensere for en varig klassenedgang og en formentlig ugunstig taxameter reform, så vi vil komme til at tilpasse organisationen når vi kender forudsætningerne for skolens økonomi bedre.*

*Der blev debatteret forskellige forhold omkring strukturelle tilpasninger af en organisation, som man skal være opmærksom på, herunder at der kan være projekter som tager tid at lukke ned.*

*Der kvitteres for ledelsen arbejde med at undgå personalemæssige reduktioner i 2021, og for bestyrelsens vilje til at bruge skolens økonomiske midler til at mildne overgangen til en ny økonomisk situation.*

*På baggrund af usikkerheden om budgetlægningen blev det besluttet, at ledelsen i april fremlægger et revideret budget, fremfor blot en budgetopfølgning, samt et overslag over budgettet for 2022.*

1. **Godkendelse af klassekvotient på tælledagen**

*Bestyrelsen godkendte at klassekvotienten er 27,9 og dermed at klasseloftet er overholdt*

1. **Orientering om projektet med udearealer**

*Der er nu ansat en projektansvarlig, som er i gang med at fintegne projektet. I december inddrages elevrådet om placeringen af blandt andet møbler i udearealet. Der forventes et udbud i februar.*

*Der opleves ikke noget pristryk på opgaven og udbuddet forventes at kunne holde sig indenfor 2,5 mio. kr.*

1. **Gennemgang af indsatsplan 2020**

*Indsatsplanens hovedpointer blev gennemgået og den efterfølgende debat omhandlede centrale pointer fra beretningen. Centralt står, at der i 1.g er en smallere studieretnings oprettelse, hvor det ikke er lykkedes at oprette biotek og i-class retningerne. Der er igangsat en undersøgelse blandt de elever, som tilkendegav interesse for de to retninger med henblik på at afdække, hvorfor de blev fravalgt. Elevtrivselsundersøgelsen bliver atypisk i 2020, da eleverne er hjemsendte. Der var endvidere en orientering om de udviklingsspor fra visionsplanen, som nåede at komme i gang inden nedlukningen.*

*Der arbejdes fortsat med at definere et værdisæt for ledelse samt en ændring af organisationsstrukturen, hvilket forventes afsluttet i foråret 2021.*

1. **Orientering om arbejdet med trivsel**

*Som opfølgning på MTU’en har skolen lavet aftale med arbejdspsykolog Mille Mortensen. Der har været afholdt interviewundersøgelser med en række medarbejdere, en arbejdsdag med ledelsen og en medarbejderdag, som opfølgning på MTU.*

*Som opfølgning på medarbejderdagen vil ledelsen genbesøge refleksioner fra dagen, sammen med medarbejdere fordelt i mindre grupper. MIO vil genskrive stresspolitiken. Endvidere skal der justeres i MUS konceptet, begrebet kompleksitetsreduktion skal præciseres og det nye ledelsesgrundlag med udgangspunkt i skolens værdier skal færdigøres.*

*Det blev fremhævet, at ændrede økonomiske rammer har ændret sektoren markant, hvilket gør projektet om trivsel vigtigt. Her er det glædeligt, at de årlige besparelser er stoppet, hvilket formentlig kan give mere ro og forudsigelighed.*

*Det blev endvidere fremhævet af besparelserne har udfordret vores selvopfattelse som udviklingsgymnasium, idet der er projekter, som ikke længere er økonomisk mulige.*

*Gymnasiet står i en konsolideringsfase, hvor trivsel er et klassisk problem for en organisation efter en årrække. Der findes stor viden om området og nationale erfaringer, som ledelse og medarbejdere kan trække på.*

*Bestyrelsen påpegede også, at ledelsen ikke alene kan løse problemer forbundet med trivsel, da det er rammer og vilkår, som vi ikke kan løse. Vi skal derfor arbejde med at tilpasse os de nye rammer og vilkår, og vi skal prioritere en dialog ml. ledelse og lærere om denne tilpasning. Der opleves en begyndende lyst til at tale om alt det vi gerne vil, og hvor skolen skal bevæge sig hen fremfor alt det, vi ikke kan. Det er derfor vigtigt, at vi i en omstillingstid taler tingene op, fremfor ned, og anerkende de ting vi er gode til, samtidig med, at vi adresserer problemerne.*

1. **Godkendelse af sprogudbud**

*Bestyrelsen godkender, at gymnasiet udbyder Spansk fortsætter.*

1. **Aktuelt nyt**

*Gymnasieskolernes Bestyrelsesforening forsøger at påvirke politikerne omkring elevfordeling og afskaffelse af omprioriteringsbidrag. Sidste del med succes, jf. finanslovsforslag 2021.*

*Bestyrelsesformanden har godkendt skolens brug af ekstra efteruddannelsesmidler.*

1. **Evt.**

*Bestyrelsen ønsker god jul, og beder ledelsen hilse personalet og sige tak for indsatsen i 2020.*